rejauldu/bengali-wikipedia huggingface dataset:
আনিস উদ দৌলা একজন বাংলাদেশি ব্যবসায়ী ও উদ্যোক্তা। বাংলাদেশের শীর্ষস্থানীয় ব্যবসা প্রতিষ্ঠান এসিআই লিমিটেডের প্রতিষ্ঠাতা চেয়ারম্যান এবং বাংলাদেশ সীড এসোসিয়েশন (বিএসএ) এর সভাপতি।   জন্ম ও বংশপরিচয়  আনিস উদ দৌলা ১৯৩৪ সালে ফরিদপুরে জন্মগ্রহণ করেন। তাঁর পিতার নাম খান বাহাদুর মোহাম্মদ ইসমাইল ও মায়ের নাম কাকাবুন নেসা বেগম। সাত ভাইবোনের মধ্যে তিনি ছিলেন ষষ্ঠ। তাঁর ভাইবোনেরা প্রায় সবাই সুপরিচিত। এর মধ্যে বড় বোন ফিরোজা বেগম উপমহাদেশের বিখ্যাত নজরুলসংগীতশিল্পী। বড় ভাই মসিহ উদ দৌলা সেনাবাহিনীর ব্রিগেডিয়ার জেনারেল পদ থেকে অবসর নেন। ছোট ভাই আসাফ উদ দৌলাও শিল্পী ও একজন সাবেক সচিব।   শিক্ষা জীবন  আনিস উদ দৌলা ফরিদপুর জিলা স্কুল ও রাজেন্দ্র কলেজ থেকে উত্তীর্ণ হয়ে ১৯৫২ সালে ঢাকা বিশ্ববিদ্যালয়ে পদার্থবিদ্যায় ভর্তি হন। পড়াশোনার পাশাপাশি খেলাধুলায়ও মনোযোগ ছিল তাঁর। এর মাঝে লাফ ও দৌড়ে তিনবার সেরা ছিলেন। এছাড়াও ক্রিকেটে ওপেনিং বোলার হিসেবে খেলতেন।  এরই মধ্যে এশিয়া ফাউন্ডেশনের একটি বৃত্তি নিয়ে তিনি করাচিতে মার্কিনদের দ্বারা পরিচালিত একটি ইনস্টিটিউটে লোকপ্রশাসনে ভর্তি হন। সেখান থেকেই ১৯৫৯ সালে স্নাতকোত্তর শেষ করেন।   কর্মজীবন   পাকিস্তান অক্সিজেন  প্রাথমিকভাবে সরকারি চাকরির জন্য সিএসপি (সিভিল সার্ভিসেস অব পাকিস্তান) দিলেও এর মধ্যে পাকিস্তান অক্সিজেন কোম্পানিতে আঞ্চলিক শাখা ব্যবস্থাপক পদে চাকরি পান। কিন্তু তৎকালে পাকিস্তানের বেসরকারি চাকরির তুলনায় সরকারি চাকরিতে নিম্ন বেতনের কারণে সিএসপির মৌখিক পরীক্ষা দেন নি।  পশ্চিম পাকিস্তানের বিভিন্ন জায়গায় চাকরির পর আনিস ইদ দৌলা ১৯৭০ সালে ঢাকায় বদলি হন। মুক্তিযুদ্ধ শুরুর আগে শেখ মুজিবুর রহমানের ৭ মার্চের ভাষণের পর পূর্ব পাকিস্তান থেকে পাকিস্তান অক্সিজেনের পণ্য বিক্রির টাকা পাঠানো বন্ধ করে দেন। এর পরিবর্তে ব্যাংকে হিসাব খুলে টাকা রাখার ব্যবস্থা করেন। মুক্তিযুদ্ধ শুরুর পর সংস্কারের কথা বলে অক্সিজেন কারখানা বন্ধ করে দেন, যাতে পাকিস্তান বিমানবাহিনীকে জ্বালানী অক্সিজেন সরবরাহ করতে না হয়।   আইসিআই  ১৯৮৭ সালে আনিস উদ দৌলা ব্রিটিশ প্রতিষ্ঠান ইম্পিরিয়াল কেমিক্যাল ইন্ডাস্ট্রিজ (আইসিআই)-এর বাংলাদেশের ব্যবস্থাপনা পরিচালক হিসেবে যোগ দেন। লোকসানে থাকা প্রতিষ্ঠানটি দুই বছর পর লাভের মুখ দেখে। কিন্তু পাঁচ বছর পর আইসিআই বিশ্বব্যাপী ছোট ছোট ব্যবসা বন্ধ করে দেয়।   এসিআই প্রতিষ্ঠা   আইসিআই ব্যবসা গুটিয়ে নিলে আনিস উদ দৌলা ১৯৯২ সালে বাংলাদেশে আইসিআইয়ের ব্যবসা কিনে নেন এবং আইসিআইয়ের সাথে মিল রেখে নামকরণ করেন এসিআই। এমনকি লোগোও কাছাকাছি রাখেন। ব্যবস্থাপনার এসিআই প্রথম বাংলাদেশি কোম্পানি হিসেবে আইএসও সনদ পায়।   পারিবারিক জীবন  আনিস উদ দৌলার স্ত্রী নাজমা দৌলা। দম্পতির তিনজন সন্তানের মধ্যে এক ছেলে আরিফ দৌলা বর্তমানে এসিআইয়ের ব্যবস্থাপনা পরিচালক ও মেয়ে সুস্মিতা আনিস এসিআই ফরমুলেশনসের ব্যবস্থাপনা পরিচালক। আরেক ছেলে আশরাফ দৌলা ১৪ বছর বয়সে দুর্ঘটনায় মারা যান।   তথ্যসূত্র   বিষয়শ্রেণী:এসিআই লিমিটেড বিষয়শ্রেণী:বাংলাদেশী ব্যবসায়ী বিষয়শ্রেণী:১৯৩৪-এ জন্ম বিষয়শ্রেণী:ফরিদপুর জিলা স্কুলের প্রাক্তন শিক্ষার্থী বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোপালগঞ্জ জেলার ব্যক্তি
সেন্ট জন্‌স () উত্তর আটলান্টিক মহাসাগরের ক্যারিবীয় সাগরে অবস্থিত পশ্চিম ভারতীয় দ্বীপপুঞ্জের রাষ্ট্র অ্যান্টিগুয়া ও বার্বুডার রাজধানী ও বৃহত্তম শহর। এর জনসংখ্যা ২২,২১৯। সেন্ট জন্‌স অ্যান্টিগুয়া দ্বীপের বাণিজ্যিক কেন্দ্র ও প্রধান সমুদ্র বন্দর।  ইতিহাস  সেন্ট জন্‌স লোকালয় ১৬৩২ সালে অ্যান্টিগুয়া ও বার্বুডাতে উপনিবেশ স্থাপনের শুরু থেকে এটির প্রশাসনিক কেন্দ্র। ১৯৮১ সালে দেশটি স্বাধীনতা লাভ করলে এটি নবগঠিত দেশটির রাজধানীতে পরিণত হয়।    অর্থনীতি  সেন্ট জন্‌স ক্ষুদ্রতর অ্যান্টিল দ্বীপপুঞ্জের সবচেয়ে উন্নত ও বিশ্বজনীন নগরীগুলির একটি। নগরীতে প্রচুত কেনাকাটার বিপণীবিতান (শপিং মল) ও ছোট বিশেষায়িত দোকান (বুটিক) ছড়িয়ে আছে, যেগুলিতে উঁচু দরের গহনা ও পোশাক বিক্রি করা হয়।   সেন্ট জন্‌সের অবকাশ যাপনকেন্দ্রগুলিতে বহু পর্যটক ঘুরতে আসে। প্রতি সপ্তাহে একাধিকবার এটির পোতাশ্রয়ের হেরিটেজ কে ও রেডক্লিফ কে নামের ঘাটগুলিতে প্রমোদতরীগুলি নোঙর ফেলে।  শহরের বিনিয়োগ ব্যাংকিং খাতটি বেশ শক্তিশালী। এখানে বিশ্বের প্রধান আর্থিক প্রতিষ্ঠানগুলির কার্যালয় আছে।   শহরের দক্ষিণ-পশ্চিম প্রান্তে একটি বাজারে টাটকা শাকসবজি, মাংস ও তাজা মাছ প্রতিদিন কিনতে পাওয়া যায়।   সিটাডেল এলাকায় অবস্থিত অ্যান্টিগুয়ার রাম (এক ধরনের মদ্যপানীয়) চোলাই কারখানাটি দ্বীপটির একমাত্র এরকম কারখানা।   জনপরিসংখ্যান  সেন্ট জন্‌সের সিংহভাগ অধিবাসীই অ্যান্টিগুয়ার বাকি অংশের মত, তারা মূলত আফ্রিকান ও মিশ্র ইউরোপীয়-আফ্রিকান বংশোদ্ভূত। এছাড়া একটি শ্বেতাঙ্গ ইউরোপীয় সম্প্রদায় আছে, যাদের মধ্যে ব্রিটিশ ও পর্তুগিজরা উল্লেখ্য। এছাড়া এখানে লেভান্তীয় খ্রিস্টান আরবদের একটি সম্প্রদায় বাস করে।  thumb|সেন্ট জন্‌সের শহরকেন্দ্র  প্রশাসন পূর্ব ক্যারিবীয় বেসামরিক বিমান চলাচল কর্তৃপক্ষের প্রধান কার্যালয়টি সেন্ট জন্‌সের ফ্যাক্টরি রোড সড়কে অবস্থিত।"Eastern Caribbean Civil Aviation Authority (formerly, The Directorate of Civil Aviation) (Main Offices)." Eastern Caribbean Civil Aviation Authority. Retrieved on 23 December 2012. "Address : Factory Rd City : Saint John's State : Antigua Country : Antigua and Barbuda"  সেন্ট জন্‌স ইংল্যান্ডের লন্ডনের অন্তর্ভুক্ত ওয়ালটহ্যাম ফরেস্ট বরো-র (Borough) যমজ শহর।   সংস্কৃতি সেন্ট জন্‌সে অনেক জাদুঘর আছে, যাদের মধ্যে অ্যান্টিগুয়া ও বার্বুডা জাদুঘর ও সামুদ্রিক শিল্পকলা জাদুঘর দুইটি উল্লেখ্য। শেষোক্ত জাদুঘরে জীবাশ্মবিশিষ্ট সমুদ্রতলদেশীয় শিলা, আগ্নেয় প্রস্তরখণ্ড, প্রস্তরীভূত কাঠ, প্রায় ১০ হাজারেরও বেশি ঝিনুকের সংগ্রহ এবং ইংল্যান্ডের জাহাজডুবির ধ্বংসাবশেষ রক্ষিত আছে।   thumb|সেন্ট জন্‌স শহরের অ্যান্টিগুয়া ক্রিকেট গ্রাউন্ড সেন্ট জন্‌স শহরের ঠিক পূর্বে নর্থ সাউন্ড এলাকায় স্যার ভিভিয়ান রিচার্ডস স্টেডিয়াম নামক একটি বহুমুখী স্টেডিয়াম আছে। এটিকে মূলত ক্রিকেট ম্যাচ খেলার জন্য তৈরি করা হয়েছিল। এখানে ২০০৭ সালের ক্রিকেট বিশ্বকাপের কিছু ম্যাচ অনুষ্ঠিত হয়েছিল। অ্যান্টিগুয়া ও বার্বুডার জাতীয় স্টেডিয়াম, অ্যান্টিগুয়া রিক্রিয়েশন গ্রাউন্ড, সেন্ট জন্‌সে অবস্থিত।  ভূগোল সেন্ট জন্‌সের নিকটবর্তী গ্রাম ও বসতির মধ্যে সেন্ট জনস্টন উল্লেখ্য।   তথ্যসূত্র  বহিঃসংযোগ     Street map of St John's Antigua  From Paradise Islands (non-commercial site)  Map of St. John's  at Caribbean-On-Line.com  Category:ক্যারিবীয় অঞ্চলের রাজধানী * Category:উত্তর আমেরিকার রাজধানী
টপ-নচ ম্যাগাজিন (ইংরেজি: Top-Notch Magazine) ছিল একটি মার্কিন পাল্প পত্রিকা। এই পত্রিকাটিতে অ্যাডভেঞ্চার কথাসাহিত্য প্রকাশিত। ১৯১০ থেকে ১৯৩৭ সাল পর্যন্ত এই পত্রিকাটি চালু ছিল। পত্রিকাটি প্রকাশ করত স্ট্রিট অ্যান্ড স্মিথ।Yesterday's Faces:Dangerous Horizons by Robert Sampson. Popular Press, 1991, (p. 186).  টপ-নচ ম্যাগাজিন প্রথম প্রকাশিত হয়েছিল ১৯১০ সালের মার্চ মাসে। মাসে তিনবার প্রকাশিত এই পত্রিকাটি ১৯৩২ সালের অক্টোবর মাসে বন্ধ হয়ে যাওয়ার আগে পর্যন্ত মোট ৬০২টি সংখ্যা প্রকাশ করেছিল। পত্রিকাটির ইতিহাসের বেশিরভাব সময়ই এটির দাম ছিল ১০ সেন্ট। কিশোরদের পত্রিকা হিসেবে শুরু হলেও এবং মূলত খেলাধুলা-কেন্দ্রিক গল্প ছাপলেও, ১৯৩০-এর দশকে এটি পুরুষদের অ্যাডভেঞ্চার পত্রিকায় রূপান্তরিত হয়। এই পত্রিকার গুরুত্বপূর্ণ অবদানকারীরা হলেন প্রথম দিকে জ্যাক লন্ডন, এফ. ব্রিটেন অস্টিন, উইলিয়াম ওয়ালেস কুক, বারট্রাম অ্যাটকে ও জনস্টন ম্যাকগালি; এবং পরবর্তীকালে রবার্ট ই. হাওয়ার্ডRobert E. Howard by Marc Cerasini,and Charles E. Hoffman, Starmont House, 1987,(p. 123)  এল. রন হাবার্ড,Pulp Culture - The Art of Fiction Magazines by Frank M. Robinson and Lawrence Davidson, Collectors Press, Inc. 2007( p.184-5). লেস্টার ডেন্ট,Robinson and Davidson, (p. 11) কার্ল রিচার্ড জেকবি,Lost in the Rentharpian Hills: spanning the decades with Carl Jacobi by R. Dixon Smith. Popular Press, 1985 (p. 79) বার্ট এল. স্ট্যান্ডিশ, জে. অ্যালান ডান ও হ্যারি স্টিফেন কিলার।  তথ্যসূত্র  গ্রন্থপঞ্জি J. Randolph Cox (2000). The Dime Novel Companion: A Source Book (Westport, Conn.: Greenwood Publishing, ). Illustrated checklist: Galactic Central website  বিষয়শ্রেণী:অধুনালুপ্ত মার্কিন পত্রিকা বিষয়শ্রেণী:পাল্প ম্যাগাজিন বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন বিষয়শ্রেণী:মার্কিন যুক্তরাষ্ট্রের দ্বিমাসিক ম্যাগাজিন বিষয়শ্রেণী:নিউ ইয়র্ক সিটির ম্যাগাজিন
প্রীতম আহমেদ (জন্ম: ২৪ এপ্রিল) বাংলাদেশের একজন গীতিকার, সুরকার,গায়ক,অভিনেতা ও সমাজকর্মী।Pritom: A singer with difference.  Epaper Day Sun, 16 March 2011. প্রীতম আহমেদ বর্তমানে ইংল্যান্ডে বসবাস করছেন  এবং ব্রিটিশ এবং হলিউড চলচ্চিত্রে নিয়মিত অবদানকারী। তিনি সম্প্রতি বিবিসির এ ভেরি ব্রিটিশ স্ক্যান্ডাল সিরিজে অভিনয় করেছেন। তিনি সংগীত চর্চার পাশাপাশি মানবাধিকার, সমাজ সংস্কার নিয়ে কাজ করেন এবং ২০১৩ সালে সংগঠিত শাহবাগ আন্দোলনের একজন সংগঠক। কেবল শাহবাগ আন্দোলনে যোগদানই নয়, তিনি এটি নিয়ে বেশ কিছু গান লিখেছেন এবং সেগুলোতে সুরারোপ করেছেন যা আন্দোলনকারীদের উজ্জীবিত করেছে।   প্রাথমিক জীবন  প্রীতম আহমেদের জন্ম ২৪ এপ্রিল বাংলাদেশের ঢাকা শহরে। তিনি সরকারি সংগীত কলেজ থেকে নজরুল সংগীতে শিক্ষা লাভ করেন। নিউ ইয়র্ক গীটার একাডেমী থেকে স্প্যানিশ ফ্লেমিঙ্গো গীটারে পড়ালেখা করছেন, বর্তমানে ইংল্যান্ডের মিডলসেক্স বিশ্ববিদ্যালয়ে সংগীত বিষয়ে উচ্চশিক্ষা গ্রহণ করছেন।   গায়ক জীবন  কিশোর বয়স থেকেই সংগীতের সাথে জড়িত প্রীতম আহমেদ কবীর সুমন, অজয় চক্রবর্তী, ওস্তাদ রাশীদ খান, বব ডিলান, বিবি কিং, স্টিভ র‌্যাভন প্রমুখ জীবনমুখী শিল্পীদের দ্বারা প্রভাবিত। ঢাকার সদরঘাটে কুপিয়ে হত্যা করা বিশ্বজিৎ, বাংলাদেশ-ভারতে সীমান্তে কাঁটাতারে ঝুলিয়ে রাখা ফেলানী, গাজীপুরে বাসের মধ্যে আগুনে পুড়িয়ে মারা মনির, দিল্লিতে বাসে গণ-ধর্ষণের শিকার দামিনী, পুরুলিয়ার 'ছেলে না মেয়ে' প্রশ্নে মেডিক্যাল টেস্টের মুখোমুখি হওয়া পিংকি প্রামাণিক প্রভৃতি রাজনৈতিক, সামাজিক, অর্থনৈতিক সম-সাময়িক ঘটনা নিয়ে তিনি প্রতিবাদী হয়ে ওঠেন এবং গান বাঁধেন। এ পর্যন্ত তার মোট ১২টি অ্যালবাম প্রকাশিত হয়েছে।  জনপ্রিয় গান   বালিকা  ভালবাসার মিছিলে এসো  ভোট ফর ঠোঁট  তুই কি আমার বন্ধু হবি  ভাইয়া  সংসার  দহন  শজারু  রেড রোজ  মানুষ  নাস্তিক  বিশ্বজিৎ  কানসাট  চলো পালাই  কপি পেস্ট  কার জন্য   কর্ম জীবন  প্রীতম আহমেদ প্রথমে বাংলাদেশের বেসরকারি টেলিভিশন 'চ্যানেল আই'-এ অনুষ্ঠান নির্মাতা হিসাবে যোগ দেন এবং দীর্ঘদিন সেখানে কর্মরত ছিলেন; পরবর্তীতে তিনি নিজের একটি স্টুডিও কাম প্রোডাকশন কোম্পানি গঠন করেন এবং নাম দেন 'গানওয়ালা'। এছাড়াও তিনি অনলাইন পত্রিকা মিডিয়াটাইমস টোয়েন্টিফোর ডট কম-এর সম্পাদক হিসাবেও যুক্ত আছেন।  প্রীতম আহমেদ ব্যক্তি জীবনে লেখালেখির সাথেও যুক্ত আছেন; ২০১৫ সালের অমর একুশে বই মেলায় র‌্যামন পাবলিশার্স থেকে তার কবিতার বই 'জন্মদাগ' প্রকাশিত হয়েছে।   ব্যক্তিগত জীবন  বর্তমানে প্রীতম ইংল্যান্ডে স্থায়ীভাবে বসবাস করছেন এবং ব্রিটিশ মূলধারার সিনেমায় নিয়মিত অভিনয় করছেন।   তথ্যসূত্র    বহিঃসংযোগ   ইউটিউব-এ প্রীতম আহমেদ।  বাংলা মুভি ডাটাবেজ-এ প্রীতম আহমেদ।  ডয়েস ভেল-কে দেয়া প্রীতম আহমেদের একটি সাক্ষাৎকার।  'আমার কাছে প্রেমের সংজ্ঞা বিশ্বাস'  দৈনিক কালের কন্ঠ-কে দেয়া প্রীতম আহমেদের সাক্ষাৎকার।  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:লেজার ভিশনের শিল্পী বিষয়শ্রেণী:বাংলাদেশী সুরকার বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:ব্রিটিশ মুসলিম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:ঢাকার ব্যক্তি বিষয়শ্রেণী:ঢাকার সঙ্গীতজ্ঞ
এ. দেবরাজ ভারতের একজন তামিল রাজনীতিবিদ ছিলেন, তিনি তামিলনাড়ুর তামিলনাড়ুর বিধানসভা সদস্য ছিলেন, তার নির্বাচনী এলাকা ছিলো চেইয়ার।Website Arthritic Knees ১৯৯১ সালে তিনি সর্বভারতীয় আন্না দ্রাবিড় মুনেত্র কড়গম-এর সদস্য হিসেবে চেইয়ার এলাকার বিধানসভা সদস্য নির্বাচিত হন। তিনি ৬০ শতাংশ ভোট পেয়ে নির্বাচিত হয়েছিলেন।1.Tamilnadu State Electionanalysis_Cheyyar তার প্রতিদ্বন্দ্বী ছিলেন একজন দ্রাবিড় মুনেত্র কড়গম দলের সদস্য, তার সাথে নির্বাচনী লড়াইয়ে জিতে যান দেবরাজ এবং দেবরাজ ভোট পান তার প্রতিদ্বন্দ্বীর চেয়ে ৩৫,৯৫৫ বেশি ভোট। বিধানসভা সদস্য নির্বাচিত হওয়ার পর তিনি স্বল্পকাল মাদ্রাজ বিশ্ববিদ্যালয়ের ভারপ্রাপ্ত অস্থায়ী উপাচার্য হিসেবে দায়িত্ব পালন করেছিলেন।  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তামিলনাড়ু বিধানসভার সদস্য ১৯৯১-১৯৯৬ বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ুর রাজনীতিবিদ
বিশ্ব শৌচালয় দিবস (ডব্লিউ টি ডি), বিশ্ব শৌচাগার দিবস বা বিশ্ব টয়লেট দিবস হল প্রতিবছর ১৯ নভেম্বরে পালিত জাতিসংঘের একটি আনুষ্ঠানিক আন্তর্জাতিক দিবস, যা বিশ্বব্যাপী পয়ঃনিষ্কাশন সংকট মোকাবেলায় পদক্ষেপ গ্রহণের অনুপ্রেরণা যোগায়। সারা বিশ্বে ৪.২ বিলিয়ন মানুষ "নিরাপদ পয়ঃনিষ্কাশন" ছাড়াই বাস করে এবং প্রায় ৬৭৩ মিলিয়ন মানুষ খোলা জায়গায় শৌচকর্ম করে।WHO and UNICEF (2019) Progress on household drinking water, sanitation and hygiene 2000–2017: Special focus on inequalities , Geneva, Switzerland টেকসই উন্নয়ন লক্ষ্যমাত্রা ৬ এর অন্যতম লক্ষ্য "সবার জন্য জল ও পয়ঃনিষ্কাশনের উপলব্ধতা এবং টেকসই ব্যবস্থাপনা নিশ্চিত করা"। বিশেষ করে, লক্ষ্য ৬.২ "খোলা জায়গায় শৌচকর্ম বিলোপ করা ও পয়ঃনিষ্কাশন এবং স্বাস্থ্যবিধি রপ্ত করা"। যখন টেকসই উন্নয়ন লক্ষ্য প্রতিবেদন ২০২০ প্রকাশিত হয়, তখন জাতিসংঘের মহাসচিব আন্তোনিও গুতেরেস বলেন, "আজ টেকসই উন্নয়ন লক্ষ্যমাত্রা ৬ অত্যন্ত শোচনীয়" এবং এটি "২০৩০ সালের এজেন্ডা, মানবাধিকার উপলব্ধি এবং বিশ্বজুড়ে শান্তি ও নিরাপত্তা অর্জনের অগ্রগতিকে বাধাগ্রস্ত করছে"।  বিশ্ব শৌচালয় দিবস মানুষকে এই লক্ষ্যসমূহ অর্জনের জন্য পদক্ষেপ নিতে অবহিত, জড়িত এবং অনুপ্রাণিত করার জন্য কাজ করে। সিঙ্গাপুর প্রস্তাবটি উপস্থাপন করার পর জাতিসংঘের সাধারণ পরিষদ ২০১৩ সালে বিশ্ব শৌচালয় দিবসকে জাতিসংঘের একটি দাপ্রিক দিন হিসেবে ঘোষণা করে (১৯৩ টি সদস্য রাষ্ট্রের জাতিসংঘের সাধারণ পরিষদের সামনে এর প্রথম প্রস্তাব)। এর আগে, ২০০১ সালে বিশ্ব শৌচালয় সংস্থা (সিঙ্গাপুর ভিত্তিক একটি বেসরকারি সংস্থা) অনানুষ্ঠানিকভাবে বিশ্ব শৌচালয় দিবস শুরু করেছিল।   পটভূমি  সারা বিশ্বে ৪.২ বিলিয়ন মানুষ "নিরাপদ পয়ঃনিষ্কাশন" ছাড়াই বাস করে এবং বিশ্বব্যাপী প্রায় ৬৭৩ মিলিয়ন মানুষ খোলা জায়গায় শৌচকর্ম করে। খোলা জায়গায় শৌচকর্ম করা বিশেষভাবে নারী এবং মেয়েদের পক্ষে কঠিন। নারীরা অধিক গোপনীয়তার জন্য অন্ধকারকে বেছে নেয়, কিন্তু তারপরেও রাতে একা থাকলে আক্রমণের ঝুঁকি থেকে যায়।  এটা অনুমান করা হয় যে ২০১৫ সালে বিশ্বব্যাপী ডায়রিয়া সংক্রমণের মোট ঘটনার ৫৮% অনিরাপদ পানি, দুর্বল পয়ঃনিষ্কাশন এবং দুর্বল স্বাস্থ্যবিধি অনুশীলনের (যেমন অপর্যাপ্ত হাত ধোয়া) কারণে হয়েছিল। এর ফলে পাঁচ বছরের কম বয়সী অর্ধ মিলিয়ন শিশু প্রতি বছর ডায়রিয়াতে মারা যায়। পয়ঃনিষ্কাশন প্রদানের ফলে ডায়রিয়াতে আক্রান্ত শিশুদের সম্ভাবনা ৭-১৭% এবং পাঁচ বছরের কম বয়সীদের মৃত্যুর হার ৫-২০% হ্রাস পেয়েছে বলে অনুমান করা হয়।  ২৮ জুলাই ২০১০ তারিখে জাতিসংঘের সাধারণ পরিষদ পানি ও পয়ঃনিষ্কাশনের অধিকারকে মানবাধিকার হিসেবে স্বীকৃতি দেয়। পয়ঃনিষ্কাশন (শৌচালয়) সুবিধার অভাব জনস্বাস্থ্য, সম্ভ্রম এবং সুরক্ষার উপর প্রভাব ফেলে। মাটিবাহিত হেলমিনথিয়াসিস, ডায়রিয়া, শিস্টোসোমিয়াসিস এবং শিশুদের অস্বাভাবিক স্বল্পবৃদ্ধিসহ বহুবিধ রোগের কারণ ও বিস্তারের সঙ্গে শৌচালয়ের অভাব অনেকাংশে সম্পর্কিত।  টেকসই উন্নয়ন লক্ষ্যমাত্রা ৬ এর লক্ষ্য হল সকলের জন্য পয়ঃনিষ্কাশন বা স্যানিটেশন সরবরাহ করা।   আরও দেখুন    বিশ্ব হাতধোয়া দিবস  রজঃস্রাব স্বাস্থ্যবিধি দিবস  আন্তর্জাতিক পুরুষ দিবস   তথ্যসূত্র    বহিঃসংযোগ    ডাকটিকিটে বিশ্ব শৌচালয় দিবসের ইতিহাস  বিশ্ব শৌচালয় দিবসের অফিসিয়াল ওয়েবসাইট  জাতিসংঘের ওয়েবসাইটে বিশ্ব শৌচালয় দিবস  বিষয়শ্রেণী:পয়ঃনিষ্কাশন বিষয়শ্রেণী:স্বাস্থ্যবিধি বিষয়শ্রেণী:পরিবেশগত সচেতনতা দিবস বিষয়শ্রেণী:স্বাস্থ্য সচেতনতা দিবস বিষয়শ্রেণী:জাতিসংঘের দিবস বিষয়শ্রেণী:পানি ও রাজনীতি বিষয়শ্রেণী:পানি ও সমাজ বিষয়শ্রেণী:শৌচাগার বিষয়শ্রেণী:নভেম্বর উদ্‌যাপন
কাজী আজিজুল মাওলা একজন বাংলাদেশী স্থপতি ও অধ্যাপক। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অধ্যাপক এবং সিলেটে অবস্থিত বেসরকারি বিশ্ববিদ্যালয়, লিডিং ইউনিভার্সিটির সাবেক উপাচার্য।   শিক্ষাজীবন  আজিজুল মাওলা বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে ১৯৮১ সালে ব্যাচেলর অব আর্কিটেক্টচার ডিগ্রি লাভ করেন। ইন্ডিয়ান ইনস্টিটিউট অব টেকনোলজি (আইআইটি) থেকে ১৯৮৫ সালে তিনি বিল্ড-এনভায়রনমেন্ট বিষয়ে স্নাতক এবং হংকং বিশ্ববিদ্যালয় থেকে ১৯৯০ সালে আরবান ডিজাইন বিষয়ে স্নাতকোত্তর ডিগ্রি অর্জন করেন। তিনি যুক্তরাজ্যের লিভারপুল বিশ্ববিদ্যালয় থেকে ১৯৮৭ সালে আরবান মরফোলজিতে পিএইচডি ডিগ্রি লাভ করেন। সুইডেনের লান্ড বিশ্ববিদ্যালয় থেকে ২০০৮ সালে তিনি আর্ক কনসারভেশন বিষয়ে পোস্ট-ডক্টরাল গবেষণা সম্পন্ন করেন।   কর্মজীবন  মাওলা ১৯৯১ থেকে ১৯৯৪ সাল পর্যন্ত খুলনা বিশ্ববিদ্যালয়ে সহকারি অধ্যাপক ও ১৯৯৪ থেকে ২০০০ সাল পর্যন্ত খুলনা বিশ্ববিদ্যালয় এবং বাংলাদেশ প্রকৌশল বিশ্ববিদ্যালয়ে সহযোগী অধ্যাপক হিসেবে নিয়োজিত ছিলেন। ২০০১ সালে তিনি বুয়েটের অধ্যাপক হন। এছাড়াও জাপানের ফুকুয়াকার কিউসো বিশ্ববিদ্যালয় ও বেলজিয়ামের ক্যাথোলিক ইউনিভার্সিটি লিওভেন এ অতিথি অধ্যাপক হিসেবে অধ্যাপনার অভিজ্ঞতা রয়েছে তার। কর্মজীবনে অধ্যাপনার পাশাপাশি তিনি খুলনা বিশ্ববিদ্যালয়ের ফ্যাকাল্টি অব সায়েন্স ইঞ্জিনিয়ারিং এন্ড টেকনোলজির ডিন, প্রতিষ্ঠাতা বিভাগীয় সভাপতি, স্টুডেন্ট অ্যাফেয়ার্সের পরিচালক এবং উপাচার্যের ইঞ্জিনিয়ারিং উপদেষ্টা হিসেবে দায়িত্ব পালন করেন। এছাড়া তিনি বুয়েটের স্থাপত্য বিভাগের বিভাগীয় প্রধান হিসেবেও নিয়োজিত ছিলেন।  কাজী আজিজুল মাওলা ২০২১ থেকে ২০২৪ সাল পর্যন্ত সিলেটে অবস্থিত বেসরকারি বিশ্ববিদ্যালয়, লিডিং ইউনিভার্সিটির উপাচার্য হিসেবে দায়িত্ব পালন করেন।   গবেষণাকর্ম  দেশীয় ও আন্তর্জাতিক জার্নালে তার বহু গবেষণা প্রবন্ধ প্রকাশিত হয়েছে। তিনি দেশ-বিদেশে বিভিন্ন সম্মেলন ও সেমিনারে অংশগ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি বিষয়শ্রেণী:বাংলাদেশী শিক্ষাবিদ বিষয়শ্রেণী:লিডিং ইউনিভার্সিটির উপাচার্য বিষয়শ্রেণী:আইআইটি রূড়কির প্রাক্তন শিক্ষার্থী বিষয়শ্রেণী:হংকং বিশ্ববিদ্যালয়ের প্রাক্তন শিক্ষার্থী বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
তাইবুর রহমান (জন্ম: ১০ আগস্ট ১৯৯১) একজন বাংলাদেশী ক্রিকেটার। ফেব্রুয়ারি ২০১৮ সালে তাইবুর রহমান এবং আবুল হাসান ২০১৭-২০১৮ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির বিপক্ষে কলাবাগান ক্রীড়া চক্রের হয়ে অষ্টম উইকেটে ১৩৬ রান করেছিলেন।  এর আগে কলাবাগান ক্রীড়া চক্রের ম্যাচে একাদশ ওভারে ৭ উইকেটে ৩৪ রান করেন।  এটি ছিল বাংলাদেশের লিস্ট এ ক্রিকেটে ১০০ রানের কম রানের বিনিময়ে সাত উইকেট শিকারী একটি দলের পক্ষে প্রথম রানের জুটি।    তথ্যসূত্র    বহিঃসংযোগ      বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:খুলনা বিভাগের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ঢাকা বিভাগ থেকে আগত ক্রিকেটার
মধ্যাঞ্চল ক্রিকেট দল হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। উত্তরাঞ্চল ভারতের ছয়টি দল নিয়ে এই দলটি গঠিত যারা যথাক্রমে, মধ্যপ্রদেশ, উত্তরপ্রদেশ, রেলওয়েজ, রাজস্থান, বিদর্ভ ও ছত্তিশগড়।  ৫ বার দিলীপ ট্রফি জিতেছে মধ্যাঞ্চল ক্রিকেট দল।  বর্তমান দল আনন্দ বাইস রবিন বিষ্ট  মুকুল দাগর  ফাইজ ফজল  অরিন্দম ঘোষ অর্জিত গুপ্তা অভিষেক কৌশিক  অক্ষদীপ নাথ  সলভ শ্রীবাস্তব  পীযূষ চাওলা অশোক মেনারিয়া  জলজ সাক্সেনা কর্ণ শর্মা নমন ওঝা মহেশ রাওয়াত  জিতেশ শর্মা  স্বপ্নীল বন্দিওয়ার  অমিত মিশ্র  ঈশ্বর পাণ্ডে পঙ্কজ সিং অনুরিত সিং কুলদীপ যাদব  বিখ্যাত খেলোয়াড়  প্রবীণ আমরে  মুরলী কার্তিক  মোহাম্মদ কাইফ  অময় খুরাসিয়া  সুরেশ রায়না  আর. পি. সিং  প্রবীণ কুমার  পীযূষ চাওলা  উমেশ যাদব  নমন ওঝা  ভুবনেশ্বর কুমার  ঈশ্বর পাণ্ডে  পঙ্কজ সিং  কুলদীপ যাদব  তথ্যসূত্র  বিষয়শ্রেণী:ভারতের প্রথম-শ্রেণীর ক্রিকেট দল
25px|alt=|link= Thanks for contributing the new article . However, one of Wikipedia's core policies is that material must be verifiable, by being clearly attributed to reliable sources. Please help by adding more sources to the article you created, and/or by clarifying how the sources already given support the material (see here for how to do inline referencing). Many thanks! PS If you need any help, you can look at Help:Contents/Editing Wikipedia or ask at Wikipedia:New contributors' help page, or just ask me.
<noinclude>   কারা উইকিপিডিয়া লিখেছেন?  </noinclude> __NOTOC__  আপনি! যে কেউ সাহস করে একটি বিদ্যমান নিবন্ধ সম্পাদনা করতে বা একটি নতুন নিবন্ধ তৈরি করতে পারে এবং স্বেচ্ছাসেবকদের কোন ধরনের গতানুগতিক প্রশিক্ষণের প্রয়োজন হয় না। উইকিপিডিয়ার নিবন্ধগুলি তৈরি ও সম্পাদনা বিশ্বের বিভিন্ন দেশের ব্যবহারকারীরা করে থাকেন যাদের প্রত্যেকের বয়স ও প্রেক্ষাপট বিভিন্ন ধরনের। এই বিশ্বকোষের যে কোন অবদানকারী তা সে অনিবন্ধিত বা নিবন্ধিতই হোক না কেন, তাদের প্রত্যেককে উইকিপিডিয়ান বা, আরও আনুষ্ঠানিকভাবে, একজন "সম্পাদক" বলা হয়। মানুষের বড় কোন দল একটি নির্দিষ্ট বিষয়ের উপর তথ্যযুক্ত করার কাজ করলে বিরোধ সৃষ্টি হতে পারে, এটাই স্বাভাবিক। এক্ষেত্রে উইকিপিডিয়ার একটি মূল বৈশিষ্ট্য হলো নিবন্ধে বা নিবন্ধের কোন একটি অনুচ্ছেদে বিতর্কিত বিষয় নির্বাচন করে ট্যাগ যুক্ত করা যায়, যাতে করে আরও বেশি সংখ্যক সম্পাদক ট্যাগটি দেখে নিবন্ধ বা অনুচ্ছেদটি যথেষ্ট নিরপেক্ষভাবে সম্পাদনা করতে পারেন। এই বৈশিষ্ট্যটি সেসব ক্ষেত্রে বেশি জনপ্রিয় যেখানে বিতর্কিত বিষয়, সমসাময়িক পরিবর্তন সম্পর্কিত পাতা ও ভিন্নমত বিদ্যমান থাকে। সমস্যা সমাধানের জন্য আগ্রহী সম্পাদকরা সংশ্লিষ্ট নিবন্ধের আলাপ পাতায় তাদের নিরপেক্ষ মতামত প্রদান করে থাকে। তারা গঠনমূলক আলোচনা করে একটি ঐকমত্যে পৌঁছানোর চেষ্টা করবে যাতে নিবন্ধে সকল বৈধ দৃষ্টিকোণই প্রতিফলিত হয়। এটি উইকিপিডিয়াকে শুধুমাত্র তথ্য খোঁজার জায়গাই নয় বরং সহযোগিতামূলক ক্ষেত্রেও পরিণত করে।  উইকিপিডিয়ার অনেক ব্যবহারকারীরই নিবন্ধে অবদানকারীর সংখ্যা ও তাদের বিভিন্ন দৃষ্টিভঙ্গি পর্যালোচনার জন্য পাতার ইতিহাস পরীক্ষা করে দেখেন। আপনি কোন নিবন্ধ সম্পর্কে কোন অবদানকারী বা পাঠকদের মতামত জানার জন্য সংশ্লিষ্ঠ নিবন্ধের আলাপ পাতাটিও পরীক্ষা করে দেখতে পারেন।  আমাদের সেরা নিবন্ধগুলো নির্বাচিত নিবন্ধ হিসেবে আলোকপাত করা হয়। এই সকল নিবন্ধ সেরা হিসেবে বিবেচিত হয় কারণ নিবন্ধগুলো অন্যান্য সম্পাদকদের দ্বারা পর্যালোচনায় সেরা হিসেবে বিবেচিত হয়েছিল। (পরবর্তী কোন সম্পাদনায় নিবন্ধটি সেরা হওয়ার বিবেচনায় অযোগ্য হলে, একজন ব্যবহারকারী নিবন্ধটিকে সেরা তালিকা থেকে বাতিল করার জন্য আবেদন করতে পারে।)  কিভাবে নিবন্ধের মান উন্নয়ন করা হয় কোন নিবন্ধ অসম্পূর্ণ বা ভুল থাকলে আপনি নিবন্ধটি আরো সঠিক এবং / অথবা উপযোগী করে সম্পাদনা করতে পারেন। কেউ কেউ এটা পরিষ্কার করা প্রয়োজন তা নির্দেশ করে নিবন্ধটির শীর্ষে একটি নোটিশ স্থাপন করতে পারে। এছাড়া উইকিপিডিয়ায় তথ্য সংযোজিত হয়নি, এরকম বিষয়ের উপর নতুন কোন নিবন্ধ শুরু করাও সম্ভব।  একটি নির্দিষ্ট বক্তব্য সঠিক কিনা তা যাচাই করার শ্রেষ্ঠ উপায় হলো নির্ভরশীল কোন উৎস থেকে বক্তব্যটির স্বপক্ষে প্রমাণ হাজির করা, যেমন বই, ম্যাগাজিনের নিবন্ধ, টেলিভিশনের সংবাদ, বাণিজ্যিক জার্নাল বা অন্যান্য উল্লেখযোগ্য ওয়েবসাইট। উইকিপিডিয়া নিবন্ধের সঠিকতা নির্ণয়ে আরও নির্দেশিকার জন্য দেখুন, উইকিপিডিয়া গবেষণা। এটি উইকিপিডিয়ার নীতিমালা সংক্রান্ত পাতা যাতে এই বিশ্বকোষে শুধুমাত্র যাচাইযোগ্য বক্তব্যই যুক্ত করা যাবে এবং মৌলিক গবেষণা নয়। উইকিপিডিয়ার গঠনশৈলী সম্পাদকদের বক্তব্যের সঠিক উৎস নির্দেশ করার জন্য উৎসাহ প্রদান করে থাকে। বিস্তারিত উদ্ধৃতির নিবন্ধের পাঠকরা সহজে প্রশ্নের বিষয়বস্তু যাচাই করতে পারে।  বিষয়শ্রেণী:উইকিপিডিয়া টিউটোরিয়াল
উত্তমভদ্ররা একটি প্রাচীন ভারতীয় উপজাতি যা মহাভারত এবং শিলালিপিতে বর্ণিত হয়েছে।  উত্তমভদ্ররা পাঞ্জাবে বাস করতেন। Ethnic Settlements in Ancient India, p 25.Mahabharata 6.61.12; 4.71.14; 4.74.19; 8.7.15; 8.56.70 উত্তমভদ্ররা মূলত বলখের মানুষ যারা বৈদিক যুগে ভারতে প্রবেশ করেছিল। বৈদিক যুগে, তারা কুরু এবং পুরুদের সাথে ঘনিষ্ঠভাবে সম্পর্কিত ছিল। কুরুক্ষেত্র যুদ্ধেও আমরা কুরুদের সাথে মাদ্রাজকে যুক্ত পাই। Geographical Data in Early Puranas, A Critical Study, 1972, p 155, Dr M. R. Singh. রাজা শল্য কৌরবদের পক্ষে মহাভারত যুদ্ধে অংশ নিয়েছিলেন। পাণ্ডব -পুত্র নকুল ও সহদেবের মা মাদ্রী ছিলেন একজন মাদ্রা রাজকন্যা।মাদ্রীকে বাহলিকি অর্থাৎ বাহলিকা জনপদ/গোত্রের রাজকুমারী হিসেবেও উল্লেখ করা হয়েছে এবং রাজা শাল্যাকে বাহলিকা-পুঙ্গব অর্থাৎ বাহলিকাদের মধ্যে অগ্রগণ্য হিসেবে উল্লেখ করা হয়েছে। মহাকাব্য মাদ্রার রাজা অশ্বপতিকেও নির্দেশ করে, পৌরা জনপদের প্রিয়তম, যিনি ছিলেন সাবিত্রীর পিতা। রাজা ব্যূষিতাশ্ব ছিলেন ঋগ্বেদিক যুগের বিখ্যাত রাজা পুরুর বংশধর।Ancient Indian History and Civilization by Sailendra Nath Sen p.188  নাসিক গুহার শিলালিপি নং ১০। উত্তমভদ্রদের উদ্ধারের বর্ণনা, গুহা নং ১০ আনুমানিক ১২০ খ্রিস্টাব্দে, উত্তমভদ্রদেরকে মালাভদের আক্রমণ প্রতিহত করার জন্য পশ্চিমা ত্রাপদের মিত্র হিসাবে উল্লেখ করা হয়েছে, যাদের তারা চূর্ণ করেছিল। দাবিটি নাসিক গুহায় একটি শিলালিপিতে দেখা যায়, যা নাহাপানার ভাইসরয় ঊষাবদতা তৈরি করেছিলেন :   তথ্যসূত্র   বিষয়শ্রেণী:মহাভারতের চরিত্র
থাম্ব|কমলালয় কলিকাতা কমলালয় ভবানীচরণ বন্দ্যোপাধ্যায় রচিত কলকাতার ইতিহাস বিষয়ক গ্রন্থ। প্রকাশকাল ১৮২৩। এটি কলকাতার ইতিহাসের একটি আকর গ্রন্থ হিসাবে প্রসিদ্ধ। এছাড়াও এই শহরের সাংস্কৃতিক জগতের বহু তথ্য জানা যাই এই বইটি থেকে। এমনকি বাংলা ভাষাতত্ত্ব ও শব্দভাণ্ডার নিয়েও প্রথম আলোচনা করেন ভবানীচরণ। চারটি ‘তরঙ্গ’ বা অধ্যায়ে বিভক্ত গ্রন্থটির প্রথম তরঙ্গই বর্তমানে পাওয়া যায়।   তথ্যসূত্র    রসরচনাসমগ্র, ভবানীচরণ বন্দ্যোপাধ্যায়, সনৎকুমার গুপ্ত সম্পাদিত, নবপত্র প্রকাশন, কলকাতা, ১৯৮৭  বিষয়শ্রেণী:১৮২৩-এর বই বিষয়শ্রেণী:কলকাতার ইতিহাস
টমাস আয়শে (মৃত্যু ১৫৮৭), সমারসেটের ব্যাটকম্ব এবং বাথের বাসিন্দা, একজন ইংরেজ রাজনীতিবিদ ছিলেন।  তিনি ১৫৭২ সালে সেন্ট জার্মান্স থেকে ইংল্যান্ডের পার্লামেন্টের সদস্য (এমপি) এবং ১৫৮৪ ও ১৫৮৬ সালে বাথের হয়ে সদস্য (এমপি) ছিলেন।   তথ্যসূত্র   বিষয়শ্রেণী:সেন্ট জার্মান্সের ইংল্যান্ডের সংসদ সদস্য (প্রাক-১৭০৭) বিষয়শ্রেণী:১৫৮৭-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:বাথ, সমারসেটের রাজনীতিবিদ বিষয়শ্রেণী:ইংল্যান্ডের সংসদ সদস্য ১৫৭২-১৫৮৩ বিষয়শ্রেণী:ইংল্যান্ডের সংসদ সদস্য ১৫৮৪-১৫৮৫ বিষয়শ্রেণী:ইংল্যান্ডের সংসদ সদস্য ১৫৮৬-১৫৮৭